Atletik - DM Ungdom 1. & 2. marts

**DM Ungdom for 17. gang i Spar Nord Arena**

*I 2021 blev mesterskabet for ungdom aflyst på grund af Corona. Men ellers har DM Ungdom haft fast ophold i Spar Nord Arena siden 2008. Derfor ser vi frem til igen at kunne samle ungdommen til DM-fest.*

Ved tilmeldingsfristens udløb fredag aften var 495 atleter tilmeldt fra 46 danske klubber. I løbet af weekenden skal der afvikles 1007 starter, hertil kommer finaler på 60 m og 60 m hæk.

DM for ungdom er stævnet, hvor vi oplever at deltagerne præsterer deres ypperste og sætter personlige rekorder. Måske det er første skridt mod ”stjernestatus”. Få af deltagerne har allerede markeret sig på den større scene og påkalder sig på forhånd større opmærksomhed.

Tre af deltagerne kommer til mesterskabet som danske seniormestre fra DM i Odense. Randers Frejas Klara Bjerregaard vandt sit første senior mesterskab i stangspring, ligesom klubkammeraten Jonathan Sass-Møller tog guldet i trespring. Men mest opmærksomhed er der om 16-årige Alma Ravn, Sparta der blev dobbelt mester på 60 m og 200 m – den yngste vinder nogensinde hos kvinderne. Udover Alma er nummer 2, 3 og 4 på 200 m med ved Senior DM med ved dette ungdomsmesterskab. Spartas 18-årige Amaya Kruse Jørgensen præsterede at klare U20 kravet til EM, Celina Hagihara, KIF er med hos de 18-19 årige, mens yngste deltager fra Skive AM 15 årige Mia Fruergaard skal konkurrere mod Alma Ravn i 16-17 års gruppen.

Skive AMs Mia Fruergaard løber også den dobbelte distance 400 m. I efteråret præsterede hun at forbedre en 49 år gammel klubrekord. Den tidligere rekordindehaver Margit Vendelbjerg – tidligere Madsen – dukker op ved DM stævnet og overværer 400 metrene ligesom hun overrækker medaljer. Mange vil nikke genkendende til navnet, da hun i en årrække har været journalist på TV Midt Vest og blandt lavet programmer som ”Ud med riven”

Masser af frivillige byder ind igen i den kommende weekend og med konkurrencer fra morgen til aften begge dage, så er det også en nødvendighed. Mange af de frivillige er erfarne folk, som har været med i mange år. Vi glæder os også over at flere af vor tidligere medlemmer vender hjem og hjælper. Vores tidligere højdespringer Andreas Jeppesen har i flere år fungeret som stævneleder. I år med Gustav Vad Thomsen ved sin side. Også nykåret dansk mester Katrine Fjerbeck Olsen tager en tørn som leder af højdespring, mens sprinterne Dennis Skjødt og Rene Kaastrup er klar ved tidtagningen.

Skive AM har i den kommende weekend 19 deltagere med til DMU stævnet og de skal til sammen være med i 40 øvelser. Der er flere gode medaljekandidater

Mange er med for første gang og det bliver helt sikker en både stor og måske overvældende oplevelse at komme ind i en fyldt arena.

Vi byder pressen velkommen til Sparnord Arena.

Fotoakkreditering kan ske ved at maile til anj@privatsport.dk

Skive AM: Annette Nørgård Jensen – mail anj@privatsport.dk – mobil 30340855